[image: image1.jpg]



ΔΗΜΟΣ ΚΙΛΚΙΣ
ΓΡΑΦΕΙΟ ΤΥΠΟΥ ΚΑΙ ΕΠΙΚΟΙΝΩΝΙΑΣ
   e-mail:  journalist@dhmoskilkis.gr              www.e-kilkis.gr
Γ. ΚΑΠΕΤΑ 17 -  Τ.Κ. 61100 ΤΗΛ. 2341352149  
ΔΕΛΤΙΟ ΤΥΠΟΥ
6-10-2026
 Ανέβασε στροφές το 4ο Kilkis Rally Cross
Η ταχύτητα συναγωνίστηκε με την οδηγική δεξιοτεχνία και το πάθος συναντήθηκε με την ένταση στην κορύφωση του τερματισμού των cross cars κατά τη διήμερη αγωνιστική περίοδο του 4ου Kilkis Rally Cross, που προσέφερε συγκλονιστικά θεάματα στους φίλους του μηχανοκίνητου αθλητισμού.
Από απόσταση ασφαλείας και με σύμμαχο τον ηλιόλουστο καιρό, οι θεατές παρακολούθησαν το περασμένο Σαββατοκύριακο στην κυκλική πίστα της Αργυρούπολης τις οδομαχίες δεκαπέντε καταξιωμένων οδηγών που δήλωσαν συμμετοχή στους αγώνες για το πανελλήνιο πρωτάθλημα και την ατομική χρονομέτρηση και τους αγωνιστικούς τους ελιγμούς. 
Στις πρώτες θέσεις αθλητικής διοργάνωσης βρέθηκαν ο Τάκης Λάτσης από την Πάτρα, 
ο Στέλιος Στάθης από τον Λαγκαδά και ο Βασίλης Πετρόπουλος από την Αθήνα οι οποίοι παρέλαβαν το νικητήριο έπαθλο από τον Δήμαρχο Κιλκίς Δημήτρη Κυριακίδη ενώ στην ατομική χρονομέτρηση, που πραγματοποιήθηκε μετά το πέρας των αγώνων για το πανελλήνιο πρωτάθλημα, διακρίθηκαν οι Στέλιος Στάθης, Αλέξανδρος Τζέλος από τα Τρίκαλα και Τάκης Λάτσης. 
Το 4ο Kilkis Rally Cross,κατά κοινή ομολογία των διοργανωτών του, του Χωμάτινου Μηχανοκίνητου Αθλητισμού (ΧΩΜΑ) και του Δήμου Κιλκίς, ο οποίος το επιδότησε με οικονομική ενίσχυση και την αιγίδα του, βρίσκει σταθερά τον δρόμο του για την κορυφή καθώς εδραιώνεται πλέον στη συνείδηση των αθλητών του μηχανοκίνητου αθλητισμού ως δημοφιλής αθλητικός προορισμός και επιπλέον αποκτά καινούριους φίλους και υποστηρικτές.    
Μαζί με τον Δήμαρχο Κιλκίς και τον Πρόεδρο του Χωμάτινου Μηχανοκίνητου Αθλητισμού  Τάσο Αβραμίδη τους αγώνες παρακολούθησαν και οι Αντιδήμαρχοι Αλέξανδρος Σημαιοφορίδης, Γιώργος Μπαλάσκας και Θεμιστοκλής Κοσμίδης. 
